**ELŐTERJESZTÉS**

**Budapest Főváros II. Kerületi Önkormányzat**

**Településüzemeltetési, Környezetvédelmi és Közbiztonsági Bizottság**

**2022. szeptember 26-ai rendes ülésére**

**Tárgy:** **Keleti Károly utca 41. szám alatti Társasház 2022. évi „Fogadj örökbe egy közterületet!” pályázatának elbírálása**

**Készítette:**

………………………………

Kiss Tamás Attila

Környezetvédelmi ügyintéző

Megjegyzés: A napirend tárgyalása zárt ülést nem igényel

**Tisztelt Településüzemeltetési, Környezetvédelmi és Közbiztonsági Bizottság!**

A Budapest Főváros II. kerületi Önkormányzat Képviselő-testületének a Képviselő-testület által kialakított bizottságok hatásköréről, a bizottságok és tanácsnokok feladatköréről szóló **24/2019. (XI.18.) önkormányzati rendelet 5. melléklete 1.7. pont** értelmében a Településüzemeltetési, Környezetvédelmi és Közbiztonsági Bizottság dönt a környezetvédelemmel kapcsolatos feladatokról.

Fentiek alapján kérem a Tisztelt Bizottságot, az alábbi ügyben hozza meg határozatát.

*A napirend tárgyában a határozat meghozatalához egyszerű szótöbbség szükséges!*

**1.) Ügyiratszám: I/525/2021.**

**Tárgya:** **Keleti Károly utca 41. szám alatti Társasház 2022. évi „Fogadj örökbe egy közterületet!” pályázatának elbírálása**

Keleti Károly utca 41. szám alatti Társasház 2022. augusztus 31. napján postára adott 2022. szeptember 05. napján beérkezett levelében jelentkezett Budapest Főváros II. kerület polgármestere által kiírt „Fogadj örökbe egy közterületet!” pályázatra. A Pályázó által megküldött pár soros levél nem felel meg a pályázati kiírásban szereplő formanyomtatványnak, valamint az nem tartalmazta a pályázat kötelező mellékleteinek egyikét sem. Mivel a pályázat nem felel meg a pályázati kiírásban foglaltaknak, így a pályázatot el kell utasítani. A pályázati határidő leteltét követően a pályázat ismételt benyújtására nem volt lehetőség.

Keleti Károly utca 41. szám alatti Társasháznak a Keleti Károly utca 41. szám előtti közterület örökbefogadására beérkezett pályázatát csatoltuk.

**Határozati javaslat:**

Településüzemeltetési, Környezetvédelmi és Közbiztonsági Bizottság a Budapest Főváros II. kerületi Önkormányzat Képviselő-testületének a Képviselő-testület által kialakított bizottságok hatásköréről, a bizottságok és tanácsnokok feladatköréről szóló 24/2019. (XI.18.) önkormányzati rendelet 5. melléklete 1.7. pontban átruházott hatáskörében eljárva úgy dönt, hogy **Keleti Károly utca 41. szám alatti Társasház részére a „Fogadj örökbe egy közterületet!” elnevezésű pályázathoz támogatást nem biztosít.**

A Bizottság a Polgármester és a Jegyző útján felkéri Pogány Norbert urat, a Környezetvédelmi Osztály vezetőjét, hogy az ügyben a szükséges intézkedéseket tegye meg.

Felelős: Polgármester

Határidő: 2023. január 31.

**Budapest, 2022. szeptember 15.**

**Tisztelettel:**

**Dr. Szalai Tibor**

**Jegyző nevében**

**Pogány Norbert**

**Osztályvezető**

Keleti Károly utca 41. szám alatti Társasház teljes pályázati anyaga



